לצביק'ה שלום רב,

שמי יוסי בן ארצי, אוניברסיטת חיפה, כרגע הראש האקדמי של תכניות הלימוד של המכללות בגלילות.

אני שב ומתנצל על כך שלא קיבלת רקע מתאים להבנת הבקשות המנהליות של סיורי מב''ל במדינות אירופיות.

לשם כך צירפתי את המסמך של הכנת הסגל וממנו תלמד כבר את הדברים ברוח הנכונה.. בעקרון, המב''ל לומדים בפתיחתה שנה מהו בטל''מ לא רק של ישראל, אלא גם של מדינות אחרות, בהדגמה על אירופה. במסמך תמצא רציונאל של המסגרת כולה ושל מדינות היעד.

אם תרצה הבהרות אקדמיות ומתודיות אחרות-אשמח להעבירן אליך בנוסף למצ''ב.

לגבי קפריסין:

* נרצה להכיר את 'סוגיית קפריסין' ברמה המדינתית והבי''ל
* ארץ אחת לשני עמים, כיצד נקרע האי, כיצד זה משתקף בנוף, מהם המשקעים המדיניים והחברתיים בכל צד וכו'
* קפריסין כמדינה בעלת ערך גיאו-אסטרטגי: המעגל הקרוב של יוון ותורכיה, המעגל הבינוני של ישראל ואירופה, והמעגל הגדול של המעצמות – ארה''ב ובריטניה, נאט''ו וכו', והתסבוכת של האינטרסים שמנציחה את המצב באי.
* סוגיית האנרגיה ובעיקר הגאז והשלכותיו: גבול כלכלי, גבול ימי, למי שייך הגאז וכו'
* השת''פ עם ישראל - בקצרה
* טיפה על המורשת: התיישבות יהודית, מחנות המעפילים

המשתתפים יכינו תכנית למידה עצמית, אנחנו נייצב תכנית סיור בהתאם, ונשתף אותך בתכנית המפורטת הסופית כמובן.

אתרים בריטיים:

* סוגיית בריטניה באי בוודאי מוכרת לך
* ובכל זאת חשוב להבין כיצד נוצרו אזורים סוברניים – וכמובן – באיזה מידה בריטניה רואה בקפריסין 'נושאת מטוסים' למעשה...
* לכן ביקור באזור דקליה הוא יחסית קל כי עוברים ברכב – אבל חשוב דווקא להיכנס פנימה למחנה ולקבל הסבר ממפקד מקומי
* אתר האולימפוס קשה מן הסתם יותר
* אקרוטירי הוא ממש **'חובה'** להבנת הסוגייה הזו ברמת המב''ל

ברור לי שזה מסובך – אבל השאלה היא איך מארגנים את זה ומול מי – ואתה בוודאי ההתמחות שלך יותר משלנו..

לאחר הסברים אלה והמסמך המצ''ב – מניח שיהיה לנו בסיס משותף לתכנון איתך.

ושוב התנצלות על הפער שנוצר!

בברכה,

יוסי